OpenLLM-France/wikimedia huggingface dataset:
# Stefan Bell

Stefan Bell és un futbolista alemany que juga pel 1. FSV Mainz 05 a la Bundesliga.

## Carrera futbolística

va començar jugant a la Jugendspielgemeinschaft Wehr/Rieden/Volkesfeld, més tard, va passar al TuS Mayen. El 2007, va començar a jugar al juvenil del 1. FSV Mainz 05. Va començar la seva carrera professional en aquest mateix equip el 29 d'agost de 2010, on encara segueix jugant.

## Referències

* ↑ «Bell, Stefan» (en alemany). kicker.de. [Consulta: 16 juliol 2011].
* ↑ «Stefan Bell». Arxivat de l'original el 4 de gener 2014. [Consulta: 5 agost 2012].
* ↑ «Stefan Bell zurück zum FSV Mainz 05» (en alemany). Eintracht Frankfurt, 19-01-2012. Arxivat de l'original el 29 de juliol 2012. [Consulta: 10 novembre 2012].
# Punta de Teno

La Punta de Teno constitueix l'extrem nord-occidental de l'illa de Tenerife. Es tracta d'una llengua de terra que s'endinsa en el mar. Està ubicada al municipi de Buenavista del Norte. En aquesta punta hi ha el far de la Punta de Teno.
# Volvox carteri

Volvox carteri és una espècie d'alga verda colonial de l'ordre Volvocales. V. carteri forma grans colònies esfèriques o cenobis de 2.000-6.000 cèl·lules del tipus Chlamydomonas.
El genoma d'aquesta espècie d'alga va ser seqüenciat l'any 2010.

## Reproducció

V. carteri es pot reproduir, de forma facultativa, tant sexualment com asexualment. En la natura, Volvox es reprodueix asexualment en basses temporals durant la primavera, però esdevé sexual i produeix zigots que passen l'estació freda o amb la bassa seca durant l'estiu. V. carteri es pot induir perquè es reprodueixi sexualment amb un tractament de xoc tèrmic. Tanmateix, aquesta inducció pot ser inhibida per antioxidants (estrès oxidatiu).

## Referències

* ↑ «Volvox carteri F.Stein :: Algaebase». [Consulta: 24 gener 2019].
* ↑ Lee, Robert Edward. Phycology (en anglès). 4th ed. Cambridge [England]: Cambridge University Press, 2008, p. 199. ISBN 9780511649660.
* ↑ Prochnik, SE; Umen, J; Nedelcu, AM; Hallmann, A; Miller, SM; Nishii, I; Ferris, P; Kuo, A; Mitros, T «Genomic analysis of organismal complexity in the multicellular green alga Volvox carteri». Science, 329, 5988, 2010, pàg. 223–6. DOI: 10.1126/science.1188800. PMC: 2993248. PMID: 20616280.
* ↑ Kirk DL, Kirk MM «Heat shock elicits production of sexual inducer in Volvox». Science, 231, 4733, 01-01-1986, pàg. 51–4. DOI: 10.1126/science.3941891. PMID: 3941891.
* ↑ Nedelcu AM, Michod RE; Michod «Sex as a response to oxidative stress: the effect of antioxidants on sexual induction in a facultatively sexual lineage». Proc. Biol. Sci., 270 Suppl 2, 01-11-2003, pàg. S136–9. DOI: 10.1098/rsbl.2003.0062. PMC: 1809951. PMID: 14667362.
# Fauene

Fauene és el nom donat pels historiadors romans a una regió no ben localitzada situada a l'est del llac Van. Es tractaria probablement de la regió entre Djulfa i Her (Khoi) és a dir els districtes de Djuash i Zaravand al nord-est de Vaspurakan.
# Papuligobius uniporus

Papuligobius uniporus és una espècie de peix de la família dels gòbids i de l'ordre dels perciformes. És un peix d'aigua dolça, de clima tropical i demersal. És inofensiu per als humans.
Es troba a Àsia: conca del riu Nam Ma (Laos) i, probablement també, al Vietnam.

## Morfologia

* Els mascles poden assolir 6,5 cm de longitud total.
* Nombre de vèrtebres: 26.

## Referències

* 1 2 3 4 FishBase (anglès)
* ↑ Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. El Banc Mundial. Freshwater Fish. Vietnam (BOOK), juny: i-iii + 1-123 + 1-18.
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Enllaços externs

* AQUATAB
# Structurae

Structurae és una base de dades en línia sobre obres d'enginyeria de tota classe, des de ponts fins a gratacels passant per torres de telecomunicacions. L'octubre de 2009 tenia 47.000 fitxes, més de 100.000 pàgines i el nombre d'imatges era de 140.000.
També hi ha entrades sobre empreses, ens públics i organitzacions, així com persones (enginyers, arquitectes o constructors).
Structurae es nodreix de la informació i fotografies que aporten centenars de voluntaris, idealment, i en la majoria dels casos, acompanyats de referències bibliogràfiques per satisfer els estàndards acadèmics.
Nicolas Janberg (1973), empresari i enginyer de construcció francoalemany va ser el fundador del lloc el 1998 després de crear un projecte similar com a ajudant en l'assignatura Civil Engineering (Enginyeria Civil) a la Universitat de Princeton.
El lloc disposa de versions en tres idiomes, anglès, alemany i francès i es finança gràcies als banners publicitaris així com entrades exclusives per a empreses. Funciona sota ColdFusion, mentre que la base de dades utilitzada és MySQL.
Structurae es basa, pel que fa a l'estructura de les dades, en el projecte arquitectònic archINFORM, un projecte pioner en el registre i reproducció de dades sobre edificis.

## Referències

* ↑ Structurae: International Database and Gallery of Structures
* ↑ Descripció a la Biblioteca del Congrés dels Estats Units.

## Enllaços externs

* Pàgina web del lloc (anglès)
Viccionari
# Rúben Semedo

Rúben Afonso Borges Semedo, més conegut com a Rúben Semedo (Amadora, 4 d'abril de 1994) és un futbolista portuguès que juga a l'Olympiakos FC.

## Vida personal

El gener de 2018 es va fer públic que havia participat en una trifulca en un bar a València el novembre anterior, episodi en el qual suposadament havia brandat una pistola i proferit amenaces, mentre estava de baixa per lesió. El febrer de 2018 fou detingut, acusat d'haver retingut una persona al seu domicili, i amenaçar-la amb una pistola. Anteriorment també havia estat denunciat per haver amenaçat amb una pistola un empleat d'una discoteca, i per una agressió amb una ampolla en el pàrquing d'una discoteca. El 22 de febrer va entrar en presó preventiva després d'haver declarat al Jutjat número 6 de Llíria; se li imputaven fins a sis delictes: homicidi en grau de temptativa, lesions, amenaces, detenció il·legal, tinença il·lícita d'armes i robatori amb violència.
El 19 de juliol de 2018, Semedo fou cedit a la SD Huesca, acabat d'ascendir a la primera divisió, per una temporada. La decisió de contractar-lo va portar certes crítiques a la SD Huesca, però el directiu Emilio Vega va assegurar que el jugador estava en bona forma després d'haver disputat partits mentre era a la presó.

## Referències

* 1 2 3
* ↑ «Ruben Semedo a contas com a justiça por alegado incidente com pistola» (en portuguès). Público, 26-01-2018. [Consulta: 29 gener 2018].
* ↑ «La Policía investiga a Semedo por amenazas con una pistola en un club de alterne» (en castellà). Marca, 26-01-2018. [Consulta: 29 gener 2018].
* ↑ «Ruben Semedo (Vila-real), detingut per lligar i agredir una persona». 324.cat, 20-02-2018 [Consulta: 20 febrer 2018].
* ↑ «El jugador del Vila-real Rubén Semedo, en presó preventiva». 324.cat, 22-02-2018 [Consulta: 23 febrer 2018].
* ↑ «Semedo jugará en la SD Huesca» (en castellà). SD Huesca, 19-07-2018. [Consulta: 19 juliol 2018].

## Enllaços externs

* Estadístiques a Soccerway (castellà)
* Fitxa a Transfermarkt (castellà)
# Portada/article desembre 17
## Matrimoni homosexual a Espanya

El matrimoni homosexual a Espanya va ser legalitzat l'any 2005 després d'una campanya, que incloïa l'adopció homoparental, iniciada l'any 2004 pel govern socialista (PSOE), dirigit per José Luis Rodríguez Zapatero, que havia guanyat les eleccions poc abans. Després de molt debat, la llei que permetia el matrimoni homosexual va ser aprovada per les Corts Generals d'Espanya el 30 de juny de 2005 i publicada el 2 de juliol del mateix any. El matrimoni entre persones del mateix sexe es legalitzava el 3 de juliol de 2005, convertint-se en el tercer estat al món en fer-ho, després dels Països Baixos i Bèlgica i 17 dies abans que el Canadà.
# Pseudupeneus grandisquamis

Pseudupeneus grandisquamis és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de la Baixa Califòrnia (Mèxic) fins a Xile.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parnàs (mitologia)

* Aquest article tracta sobre el personatge. Vegeu-ne altres significats a «Parnàs».
Parnàs (en grec antic Παρνασσός) va ser, segons la mitologia grega, l'heroi epònim de la muntanya del Parnàs, que estava consagrada a Apol·lo. Se'l considerava fill d'una nimfa anomenada Cleodora, una de les Tries, tres nimfes germanes que vivien al Parnàs i es dedicaven a l'endevinació, i de Posidó. També se li atribuïa un pare "mortal", Cleopomp.
Parnàs va fundar l'antic oracle de Pitó, que després va ocupar Apol·lo, i va ser conegut com l'oracle de Delfos. Diverses fonts li atribueixen l'invent de l'endevinació per les aus.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 417. ISBN 9788496061972.
# Sternarchorhynchus montanus

Sternarchorhynchus montanus és una espècie de peix pertanyent a la família dels apteronòtids.

## Descripció

* El mascle pot arribar a fer 22,6 cm de llargària màxima i la femella 25,8.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Perú.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)

## Enllaços externs

* AQUATAB
# Rúbaň

Rúbaň és un poble i municipi d'Eslovàquia que es troba a la regió de Nitra, al sud-oest del país. El 2021 tenia 926 habitants.

## Història

La primera menció escrita de la vila es remunta al 1268.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História» (en eslovac). Obec Rúbaň. Arxivat de l'original el 26 de maig 2022. [Consulta: 7 agost 2022].
# Amir II

Àmir al-Màlik adh-Dhàhir Salah-ad-Din ibn Abd-al-Wahhab o, més senzillament, Àmir II fou un emir dels Tahírides del Iemen del 1488/1489 al 1517. El 1488/1489 va succeir el seu pare al-Mansur Abd-al-Wahhab Taj-ad-Din (1478-1488). El 1517 Àmir II va refusar aprovisionar la flota mameluca egípcia enviada contra els portuguesos; en represàlia l'almirall egipci Husayn va ocupar la capital iemenita Zabid, de la que Barsbay, germà de l'almirall, fou nomenat governador. Àmir II i el seu germà Abd-al-Màlik ibn Abd-al-Wahhab van fugir a les muntanyes però l'emir va morir al cap d'uns mesos en un combat contra Barsbay i el va succeir el seu fill Àhmad ibn Àmir. Mentre els mamelucs havien estat enderrocats pels otomans i els territoris del Iemen van passar a poder d'aquests (1518). Els Banu Tahir van resistir a les muntanyes fins al 1538.

## Referències

* ↑ Peskes, Esther. "ʿĀmir I and II ."Encyclopaedia of Islam, THREE, 2012.
# Pseudupeneus prayensis

Pseudupeneus prayensis és una espècie de peix de la família dels múl·lids i de l'ordre dels perciformes.
Els adults poden assolir els 55 cm de longitud total. Es troba des d'Agadir (Marroc) fins a Angola. Se'n té constància de la captura d'un exemplar a Palamós.

## Referències

* ↑ ITIS
* 1 2 Luna, Susan M.; Bailly, Nicolas. «Pseudupeneus prayensis (Cuvier, 1829) West African goatfish» (en anglès). FishBase.
# Walter HWK 109-500

El Walter HWK 109-500 Starthilfe (alemany: assistència d'enlairament) era un motor de coet de combustible líquid desenvolupat per Hellmuth Walter a Alemanya durant la Segona Guerra Mundial per actuar com a motor auxiliar per a l'enlairament RATO en els avions de la Luftwaffe.
El HWK 109-500 era un motor modular autònom instal·lat en una gòndola externa, capaç de produir una empenta de 500 kg durant trenta segons. Després que es consumís el combustible, la gòndola era alliberada i tornava a la terra amb un paracaigudes, amb el paracaigudes envasat exteriorment, a l'extrem de la gòndola. Així es podia reutilitzar en altres enlairaments.
El T-Stoff, emmagatzemat en un gran dipòsit esfèric situat a l'extrem del mòdul Starthilfe, necessitava reaccionar amb un catalitzador per proporcionar l'empenta impulsora a l'avió en l'enlairament. El catalitzador Z-Stoff estava emmagatzemat en un dipòsit petit per sobre de la cambra de reacció just al capdavant de la tovera d'escapament. Per engegar el motor, el pilot,des la cabina de l'avió, activava una vàlvula solenoide que permetia el pas de l'aire comprimit d'una xarxa de cinc tancs a pressió que conduïa el T-Stoff i el Z-Stoff junts a través de la cambra de reacció, que presentava a l'interior, un deflector helicoïdal per allargar el període en què el monopropel·lent i el catalitzador estaven en contacte per obtenir una reacció catalítica més completa dins d'ella, abans que la reacció sortís per la tovera.

## Referències

* ↑ «Walter HWK 109-500 Motor». [Consulta: 18 abril 2020].
* ↑ STOKES, P. R. «Hydrogen Peroxide for Power and Propulsion». Transactions of the Newcomen Society, 69, 1, 01-01-1997, pàg. 69–96. DOI: 10.1179/tns.1997.004. ISSN: 0372-0187.

## Enllaços externs

* Luftwaffe RATO engines - Walter HWK 500
# Foidosienita

La foidosienita, sienita amb foids o sienita foidífera, és una roca plutònica, varietat de la sienita que conté una proporció baixa de feldespatoides (F<10%), definida modalment al diagrama QAPF de Streckeisen. El feldespat potàssic representa més del 90% del feldespat total.

## Varietats
### Busorita

Busorita és el nom local que reben les sienites cancrinítiques (foidosienites riques en cancrinita) que contenen calcita, feldespat alcalí, lepidomelana i egirina primaris.

### Ditroïta

Les ditroïtes són sienites nefelíniques (foidosienites riques en nefelina) que contenen calcita i cancrinita primàries.

## Referències

* ↑ «Foid-syenite» (en anglès). Mindat. [Consulta: 22 octubre 2016].
* ↑ «Diccionari de geologia». [Consulta: 19 juny 2017].
* ↑ «Busorite: Busorite mineral information and data.». [Consulta: 19 juny 2017].
* ↑ «Ditroite: Ditroite mineral information and data.». [Consulta: 19 juny 2017].
# Parc Natural d'Oyambre

El Parc Natural d'Oyambre és una espai natural a la zona litoral oest de Cantàbria. Té 5.758 hectàrees d'extensió abastant territoris dels municipis de Comillas, San Vicente de la Barquera, Udías, Valdáliga i Val de San Vicente. L'indret fou declarat parc natural el 21 de novembre de 1988 com a culminació d'un procés de pressió del moviment ecologista i popular que des dels anys setanta lluitava contra els projectes urbanitzadors que posaven en perill les dunes i la platja d'Oyambre.
El parc natural, que abasta els estuaris de la ria de San Vicente, la ria de La Rabia i voltants, constitueix un magnífic exemple d'ecosistema litoral. Amb els penya-segats, els prats i el boscos amb frondoses autòctones, s'hi troben també diferents sistemes de dunes, que juntament amb els trobats al Parc Natural de les Dunes de Liencres són els més rellevants de la costa cantàbrica. Les ries i zones de marees rocoses i fangoses comprenen un hàbitat excel·lent per a les nombroses aus aquàtiques que hibernen a la zona o hi descansen durant les migracions. Entre les espècies que es poden observar destaquen el xarxet, l'ànec reial, el territ i el corb marí emplomallat.

## Referències

* ↑ Ley de Cantabria 4/1988 Arxivat 2007-09-28 a Wayback Machine., de 26 de octubre, por la que se declara Oyambre Parque Natural
* ↑ Reportaje en la revista Tiempo
# Sternarchorhynchus retzeri

Sternarchorhynchus retzeri és una espècie de peix pertanyent a la família dels apteronòtids.

## Descripció

* La femella pot arribar a fer 38,2 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Brasil.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)

## Bibliografia

* Crampton W.G.R., 2007. Diversity and adaptation in deep channel neotropical electric fishes. Pp. 283-339. A: Sébert P.; Onyango, D.W.; Kapoor, B.G. (eds). Fish life in special environments. Enfield, NH: Science Publishers Inc.

## Enllaços externs

* AQUATAB
# Hypoviridae

Hypoviridae és una família de virus fúngics que infecten fongs. La seva particularitat és no tenir càpside i no emetre virions. El virus mai deixa un hoste.

## Referències

* ↑ «Hypoviridae» (en anglès). ViralZone. [Consulta: 19 octubre 2024].
* ↑ «Hypoviridae» (en castellà). Química.es. [Consulta: 19 octubre 2024].
* ↑ «Taxon Details» (en anglès). ICTV. [Consulta: 19 octubre 2024].
# Premnoplex

Premnoplex és un gènere d'ocells de la família dels furnàrids (Furnariidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Premnoplex brunnescens - corre-soques pintat.
* Premnoplex tatei - corre-soques gorjablanc.

## Referències

* ↑ «Funariidae». aviansystematics.org. The Trust for Avian Systematics. [Consulta: 16 juliol 2023].
* ↑ «ITIS Report: Premnoplex». Integrated Taxonomic Information System. [Consulta: 25 octubre 2014].
* ↑ Jobling, James A. The Helm Dictionary of Scientific Names. London, UK: Christopher Helm, 2010, p. 316. ISBN 978-1-4081-2501-4.
# Pseudungulats

Els pseudungulats (Pseudungulata) formen un clade de mamífers placentaris pertanyents al superordre Afrotheria. El grup inclou els tubulidentats i els penungulats.

## Referències

* ↑ Emmanuel Gheerbrant «Paleocene emergence of elephant relatives and the rapid radiation of African ungulates» (en anglès). Proceedings of the National Academy of Sciences of the United States of America (PNAS), 106, 26, 2009, pàg. 10.717–10.721. DOI: 10.1073/pnas.0900251106. PMC: 2705600. PMID: 19549873.
# Warrenton (Oregon)

Warrenton és una població dels Estats Units a l'estat d'Oregon. Segons el cens del 2000 tenia 4.096 habitants.

## Demografia

Segons el cens del 2000, Warrenton tenia 4.096 habitants, 1.621 habitatges, i 1.087 famílies. La densitat de població era de 128,3 habitants per km².
Dels 1.621 habitatges en un 33,7% hi vivien nens de menys de 18 anys, en un 52,1% hi vivien parelles casades, en un 11% dones solteres, i en un 32,9% no eren unitats familiars. En el 26,5% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3.
Per edats la població es repartia de la següent manera: un 26,6% tenia menys de 18 anys, un 8,2% entre 18 i 24, un 29,8% entre 25 i 44, un 22,4% de 45 a 60 i un 13,1% 65 anys o més.
L'edat mediana era de 37 anys. Per cada 100 dones de 18 o més anys hi havia 100,3 homes.
La renda mediana per habitatge era de 33.472$ i la renda mediana per família de 42.946$. Els homes tenien una renda mediana de 31.654$ mentre que les dones 21.133$. La renda per capita de la població era de 16.874$. Aproximadament l'11,9% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Warrenton». American Fact Finder. Oficina del Cens dels Estats Units, 12-01-2010.
# Foidita basanítica

Les foidites basanítiques són roques ígnies volcàniques alcalines constituïdes per feldespatoides amb algunes plagiòclasis i més del 10% d'olivina modal (característica que la diferencia de la foidita tefrítica). Es troba definida al camp 15b del diagrama QAPF de Streckeisen. És possible canviar el terme tot exposant l'espècie de feldspatoide dominant; per exemple: leucitita basanítica, nefelinita basanítica, etc.

## Referències

* ↑ «Foidita basanítica». Diccionari de geologia. [Consulta: 9 novembre 2017].
# Panalipa

Panalipa és un gènere d'arnes de la família Crambidae.

## Taxonomia

* Panalipa bisignatus (Swinhoe, 1886)
* Panalipa immeritalis (Walker, 1859)

## Referències

* ↑ «GlobIZ search» (en anglès). Global Information System on Pyraloidea.
# Sternarchorhynchus schwassmanni

Sternarchorhynchus schwassmanni és una espècie de peix pertanyent a la família dels apteronòtids.

## Descripció

* El mascle pot arribar a fer 11,6 cm de llargària màxima i la femella 9,85.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Brasil.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB